คุณคะรบกวนสอบถามค่ะลูกชายอยู่ป.๒บอกว่ามีอาการคันที่ปลายจู่น้อยค่ะเกิดจากอะไรคะและต้องรักษาอย่างไรคะหรือต้องพาไปพบแพทย์ค่ะ
สวัสดีค่ะ อาการคันที่ปลายอวัยวะเพศชายอาจจะเกิดจากการอักเสบของปลายอวัยวะเพศชาย ทำให้มีอาการมีอาการแดง เจ็บ คัน การระคายเคืองบริเวณส่วนปลายของอวัยวะเพศ โดยอาจเป็นปื้นแดงเพียงเล็กน้อยหรือลามทั่วทั้งปลายอวัยวะเพศรู้สึกเจ็บขณะปัสสาวะได้ หรือการติดเชื้อราบริเวณเยื่อบุอวัยวะเพศเบื้องต้นแนะนำการใส่เสื้อผ้าที่ไม่รัดหรืออับชื้น ทำความสะอาดอวัยวะเพศชายโดยการร่นหนังหุ้มปลายอวัยวะเพศขึ้น แล้วใช้น้ำเปล่าทำความสะอาดส่วนปลายของอวัยวะเพศอย่างนุ่มนวล อาจใช้สบู่ที่อ่อนโยนต่อผิวทำความสะอาดร่วมด้วยถ้ายังมีอาการเรื้อรัง หรือเห็นเป็นผื่น ตุ่มที่ปลายอวัยวะเพศชัดเจน ควรพาไปพบแพทย์